**Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de catre **COMUNA PECENEAGA** cu sediul în loc. Peceneaga, str. Principala nr. 32,înregistrată la APM Tulcea cu nr. 15369/ 12.12.2017, în baza **:**

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de **13. 02.2018**, că proiectul **„MODERNIZARE DRUMURI DE INTERES LOCAL PECENEAGA, JUDEȚUL TULCEA”,** propus a se realiza în intravilanul localitații Peceneaga, jud. Tulcea**, nu necesită parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art. 28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune partial cu ROSCI 0012 Brațul Măcin, ROSPA 0040 Dunărea Veche – Brațul Macin, ROSCI 0201 Podișul Nord Dobrogean și Rezervația Naturală Peceneaga**.**

- amplasamentul se află în intravilanul localității Peceneaga, județul Tulcea.

Pe amplasament nu au fost identificate specii de păsări sau alte specii de faună sau habitate ale speciilor pentru care au fost declarate ariile naturale protejate ROSCI 0012 Brațul Măcin, ROSPA 0040 Dunărea Veche –Brațul Măcin , ROSCI 0201 Podișul Nord Dobrogean și Rezervația Naturală Peceneaga, care ar putea fi afectate de implementarea proiectului .

-Beneficiarul a obținut Avizul de la Administrația Podișului Nord Dobrogean cu nr. 15 /APND / 23.01.2018 și avizul Agentiei Nationala pentru Arii Naturale Protejate cu nr. 2878/90/23.01.2018.

**Localizarea proiectului :**

- amplasamentul se află în intravilanul localității Peceneaga, județul Tulcea.

**Caracteristicile proiectului :**

Proiectul prevede lucrări de modernizare a drumurilor de interes local în localitatea Peceneaga cu scopul de a asigura o mai buna desfășurare a traficului rutier în zonă; Întreaga suprafață de teren destinată lucrărilor de modernizare a drumurilor, aparține domeniului public nefiind necesare scoateri din circuitul agricol sau exproprieri. Se va urmări traseul existent.

Se vor reabilita mai multe străzi din interiorul localității Peceneaga care însumate formează 5387,27 m.

**Sistemului rutier va avea urmatoarea structură:**

* 4 cm BA 16 uzura 50/ 70 ( EB 16 rul 50/70);
* 6 cm BA 20 legatura 50 / 70 ( EB 20 LEG 50/ 70);
* 20 cm piatră spartă 0 -63 cu închidere cu savură de 25 Kg/ mp
* 20 cm piatră spartă amestec 0-63
* 10 cm nisip

Străzile care vor avea declivitați mai mari de 7.0 % stratul de BA 16 (rul 50/70), va fi înlocuit cu Beton Asfaltic Rugos (BAR16);

Dispozitivele de scurgere a apelor se vor realiza în conformitate cu prevederile STAS 2916-87- Protejarea taluzurilor și sanțurilor; STAS 10796/2/86-Construcții anexe pentru colectarea și evacuarea apelor- Rigole, Sanțuri și casiuri ținându-se cont de tipul de pamânt din zonă, de pantele de scurgere și de secțiunea de scurgere necesară.

 Alimentarea cu apă: în perioada lucrărilor apa necesară va fi preluată din rețeaua locală a localității;

 Energie electrica: nu este cazul;

 Energie termica: nu este cazul;

**Condiţiile de realizare a proiectului:**

Pentru a preveni şi elimina efectele unui posibil impact negativ (posibil doar pe perioada de desfaşurare a lucrărilor) se vor lua următoarele măsuri :

* Se vor respecta condițiile impuse prin Avizul emis de Administrația Podișului Nord Dobrogean nr. 15 /APND/ 23.01.2018 și avizul emis de către Agenția Națională pentru Arii Naturale Protejate cu nr. 2878/90/23.01.2018.
* Echipa de lucrători va fi instruită cu privire la existența ariilor naturale protejate ROSCI 0012 Brațul Măcin, ROSPA 0040 Dunărea Veche–Brațul Măcin, ROSCI 0201 Podișul Nord Dobrogean și Rezervația Naturală Peceneaga în zona de executare a lucrărilor, cu precădere asupra măsurilor și responsabilităților ce le revin privind protecția acestora .
* Supravegherea lucrărilor în permanență de către personal specializat și de către dirigintele de șantier ;
* Organizarea de santier si depozitele de deșeuri nu se vor amplasa în zonele din interiorul ariilor naturale protejate ROSCI 0012 Brațul Măcin, ROSPA 0040 Dunarea Veche –Bratul Macin, ROSCI 0201 Podisul Nord Dobrogean si Rezervatia Naturala Peceneaga.
* Nu se vor realiza gropi de împrumut în interiorul ariilor naturale protejate;
* Este interzisă circulația autovehiculelor și a utilajelor în afara drumurilor trasate prin proiectul de organizare a șantierului;
* Umezirea în permanență a sectoarelor de lucru pe perioada de executie a lucrărilor;
* Se vor lua toate măsurile necesare evitării poluării factorilor abiotici (apei, aerului, solului și subsolului) și biotici a factorilor (florei si faunei), precum și pentru reducerea impactului generat de proiect asupra biodiversității;
* Se va aplica un management corespunzator al gestionării deșeurilorastfel încât acesta să nu fie depozitat într-un mod necontrolat;
* Pe parcursul execuției lucrărilor întreg perimetrul șantierului va fi mprejmuit pentru a nu afecta vizual împrejurimile. Toate materialele folosite vor fi livrate de către furnizorii acreditați; transportul, manipularea și depozitarea materialelor folosite se va face fără a afecta mediul înconjurător.
* Toate lucrările se vor desfasura strict pe amlasament, fără a afecta vecinătățile.
* In cazul scurgerilor accidentale de produse petroliere, se vor aplica imediat substanțe absorbante;
* Materialele de construcție și deșeurile nu se vor depozita direct pe sol.
* Lucrările nu vor genera zgomote sau vibrații care ar putea să deranjeze speciile pentru care au fost desemnate ariile naturale protejate ROSCI 0012 Bratul Macin, ROSPA 0040 Dunarea Veche –Bratul Macin, ROSCI 0201 Podisul Nord Dobrogean și Rezervația Naturală Peceneaga.
* Nu se vor folosi echipamente de construcții mari care să genereze zgomote sau vibrații peste limitele admise. Intretinerea corespunzatoarea utilajelor.
* In timpul executării lucrărilor de terasamente, se vor folosi tehnici de lucru care să genereze cât mai puțin praf;
* Respectarea traseelor și căilor de acces pentru utilaje precum și a tehnologiei de execuție a lucrărilor;
* Pe parcursul executării proiectului nu se va tăia/ defrișa vegetația arboricolă și arbustivă;
* În cazul producerii accidentale a unui prejudiciu ce afectează obiectivele de conservare pentru care au fost desemnate ariile naturale protejate ROSCI 0012 Brațul Măcin, ROSPA 0040 Dunărea Veche –Bratul Măcin, ROSCI 0201 Podișul Nord Dobrogean și Rezervația Naturală Peceneaga se vor anunța în cel mai scurt timp custodele/ administratorul ariilor naturale protejate, în vederea stabilirii măsurilor de remediere ce vor fi puse în aplicare de cel care a produs prejudiciul;
* În cazul în care în perioada de execuție a lucrărilor, pe amplasament vor fi observate cuiburi sau locuri de reproducere/ odihnă a speciilor de păsări ce constituie obiectivele de conservare ale ROSCI 0012 Brațul Măcin, ROSPA 0040 Dunărea Veche –Brațul Măcin, ROSCI 0201 Podișul Nord Dobrogean și Rezervația Naturală Peceneaga , lucările vor fi sistate și va fi anunțat administratorul sitului. Perioada de sistare a lucrărilor se va stabili împreună cu administratorul situlu, în funcție de specia vizată pe amplasament.
* În perioada de execuție a lucrărilor și ulterior, în cea de funcționare, trebuie respectate prevederile art. 33 alin. (1) si (2) din OUG nr. 57/2007 aprobată cu modificări și completări prin Legea 49/ 2011, cu modificările și completările ulterioare.
* Pe parcursul execuției lucrărilor, se vor delimita zonele de depozitare pentru diverse materiale de cosntrucție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preaîntâmpina orice posibilă răspândire a acestora pe sol .
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei și vegetației din jurul amplasamentului.
* Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate, la sfarsitul lucrarilor de catre constructor și predate unui operator de salubritate autorizat .
* Reducerea pe cât posibil a perioadei de execuție a lucrărilor de construcții;
* Nerespectarea de catre titularul acestui proiect a condițiilor impuse prin avizele obținute de la Administrația Podișului Nord Dobrogean nr. 15 /APND/ 23.01.2018 și avizul emis de către Agenția Națională pentru Arii Naturale Protejate cu nr. 2878/90/23.01.2018 dă dreptul custozilor să retragă avizele după notificarea scrisă și să aplice prevederile legale concomitent cu sesizarea autorităților competente.

Se vor respecta prevederile legislaţiei de protecţie a mediului în vigoare .

Titularul proiectului va respecta condiţiile impuse prin Certificatul de Urbanism nr. 17 din 26.09. 2017, emis de Primăria Comunei Peceneaga, jud. Tulcea.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobată cu modificari prin Legea nr. 264/2006, cu modificarile și completările ulterioare – răspunderea pentru corectitudinea informaţiilor puse la dispoziția autorităţii competente pentru protecţia mediului şi a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

Avizat: Elena MICU, Şef Serviciu CFM

Redactat: Cecilia IVANOV /